**Helyi tanterv – javaslat**

**Általános iskolai képzés**

**1. évfolyam**

**Élő idegen nyelv**

**Angol nyelv**

**Általános tanterv**

**heti 3 óra**

**Bevezető**

Az idegen nyelvek tanítása eltér a többi tantárgyétól abból a szempontból, hogy nem a tartalmi ismeretek átadásán van a hangsúly, hanem azoknak a készségeknek a kialakításán és állandó fejlesztésén, melyek segítségével a tanuló saját gondolatait és elképzeléseit idegen nyelven is ki tudja fejezni. Az idegennyelvi kerettanterv célja kettős: egyrészt megadni azokat a kimeneti kritériumokat melyek az iskolai nyelvoktatás lépcsőihez a nyelvi fejlődés érdekében elengedhetetlenek, másrészt irányelveket adni az iskoláknak a helyi tantervek elkészítéséhez és az eredményes nyelvtanári munkához.

A korszerű idegennyelv-tanítás elsődleges célja a nyelvtanuló nyelvi cselekvőképességének fejlesztése. A diáknak képessé kell válnia arra, hogy egyéni kommunikációs céljait elérje és nyelvtudását valódi nyelvi helyzetekben, ismeretszerzésre, és ezek átadására, szórakozásra, személyes és szakmai céljainak megvalósítására valódi vagy digitális térben alkalmazni tudja. Az idegennyelv-tanítás tevékenység- és tanulóközpontú, vagyis a tanuló számára olyan életkorának, illetve érdeklődésének megfelelő szituációkat teremt, amelyekben személyisége fejlődik, és a nyelvet eszközként hatékonyan használja. Mindehhez elengedhetetlen a kommunikatív kompetencia tágabb összefüggésben értelmezett megközelítése, azaz a nyelvi elemek (a jel- és szabályrendszerek) valamint a szociolingvisztikai komponensek együttes fejlesztése.

Kiemelten fontos az interdiszciplináris szemlélet, mely épít a más tantárgyak keretében szerzett ismeretekre, az idegen nyelven megszerzett tudás pedig gazdagítja más tantárgyak tanulását. Projektfeladatok, információgyűjtés a szaktantárgyhoz, internetes kutatómunka, mind-mind történhet idegen nyelven is, felkészítve a tanulót a munka világában zajló információcserére. A hosszú távon is fenntartható nyelvi fejlődés érdekében elengedhetetlen a tanórán kívüli nyelvhasználati és nyelvtanulási tevékenységekre is építeni, és erre a tanulót a nyelvórán fel kell készíteni. Ezeknek a tevékenységeknek elsődleges célja az, hogy a tanuló szinte mindennap találkozzon az idegen nyelvvel lehetőleg olyan helyzetekben, melyek életkorának és érdeklődésének megfelelnek, a nyelvtanulást élővé és folytonossá teszik, és ezzel nyelvtanulási kedvét erősítik. Az iskolán kívüli nyelvhasználat lehetőségei nagyban segítik a nyelvi fejlődést az egyéni különbségek esetén is.

A nyelvtanulás kezdeti szakasza a ráhangolódás időszaka. A fő cél az, hogy a tanuló megszeresse a nyelvtanulást, megértse a nyelvtudás fontosságát és szerepét a tanórán és az iskolán kívül. Ez a kezdeti szakasz kötelezően az alsó tagozat negyedik osztályában indul, de ahol lehetőség és igény van erre, érdemes a tanulók nyelvi fejlesztését, az idegen nyelv iránti motiválását már előbb elkezdeni. Fontos, hogy felkeltsük a tanuló érdeklődését az idegen nyelvek, valamint a más nyelveket beszélő emberek, kultúrájuk megismerése és elfogadása iránt. A kisgyermeknek a világ iránti érdeklődése határtalan, fogékonysága a ritmus, a dalok, a kiejtés irányában természetesen fakad életkori sajátosságaiból, és a megfelelően történő nyelvi fejlesztés hatékonyan alapozza meg a későbbi, tudatosabb nyelvtanulást. Az ebben az életkorban jellemző műfajok (mesefilmek, mesekönyvek, dalok, mondókák) beépítése az órai munkába fogékonnyá tudják tenni a tanulókat a nyelvtanulás iránt, és segítenek elindulniuk az idegen nyelvi kommunikáció felé. Számukra a világ színessége, a nyelvi kifejezés változatossága érdekes és izgalmas, természetesen fordulnak idegen nyelvű ismerősök, barátok felé, és őszinte kíváncsisággal érdeklődnek más közösségek iránt. A cél ebben a szakaszban, hogy a tanuló Ismerkedjen meg a célnyelvi kultúrák főbb szokásaival, ünnepeivel és kommunikációs eszközeivel, valamint induljon el az önálló nyelvtanulóvá válás útján, sajátítson el olyan tanulási stratégiákat, amelyek segítségével képessé válik nyelvtudását fejleszteni és fenntartani. Szerezzen sikerélményeket a nyelvtanulásban, ezzel növekedjen önbizalma, fejlődjön önismerete és önértékelése.

**Kapcsolódás a kompetenciákhoz**

**A tanulás kompetenciái:**

Az idegen nyelvek tanulása során fejlődik a tanuló memóriája, a korábban tanult elemek felidézését és rendszerezését igénylő tanulási teljesítménye. A tanuló megtanulja a hibákra történő visszajelzések elfogadását, a hibák kijavításának szükségességét, valamint képessé válik saját és társai fejlődésének értékelésére. A tanórán kívüli nyelvtanulási lehetőségek felismerésével és kihasználásával is készül az egész életen át tartó tanulásra. Az önálló nyelvtanulásra való felkészülés a tanulási folyamat aktív résztvevőivé teszi.

**A kommunikációs kompetenciák:**

A nyelvórai tevékenységek képessé teszik a tanulót arra, hogy az élő idegen nyelven árnyaltan fejezze ki, objektíven támassza alá, szemléltesse gondolatait, hallgassa meg társait, társaival közösen hozzon döntéseket, formáljon véleményt, információt és tudást osszon meg. Képekre, ábrákra, hanganyagokra, szövegekre idegen nyelven utal, azokra vonatkozóan véleményt fogalmaz meg és állást foglal, s ezeket felhasználva, párban vagy csoportban, további kommunikációs feladatokat old meg. Nyelvtudását személyes és online nyelvi érintkezésben kapcsolatépítésre használja fel.

**A digitális kompetenciák:**

Az idegen nyelvek tanulása során a tanuló úgy használja a digitális eszközöket, forrásokat és mobiltelefonos applikációkat, hogy a célnyelv jellemző kifejezéseit és pragmatikáját megfelelően alkalmazza, valamint saját fejlődését és tanulását támogassa. Ezzel lehetővé válik az idegen nyelvű szövegalkotás, szövegértés és nyelvi interakciók fejlesztése digitális felületeken és eszközök használatával.

**A matematikai, gondolkodási kompetenciák:**

Az idegen nyelv tanulása során a tanulónak több szempontból fejlődik a gondolkodása, mely során egyre több nyelvi elemet képes felismerni, felidézni, az egymásra épülő elemeket logikusan elrendezni és alkalmazni. A feldolgozott témák hatására mérlegelő gondolkodása és problémamegoldó készsége, a nyelvek közötti kódváltást lehetővé tevő kognitív képességei is fejlődnek. Nyelvtudása növeli az információszerzési és tudásmegosztási lehetőségeit.

**A személyes és társas kompetenciák:**

Az idegen nyelvek tanulása során a tanuló nyitottá válik más kultúrák, más szokások iránt, mely a mindennapi életben növelheti toleranciáját. A társas kompetenciák fejlődéséhez hozzájárulnak a nyelvórákon gyakran párban vagy csoportban végzett feladatok, valamint egyéb, kooperáción alapuló tanulási tevékenységek is, melyek során fejlődik együttműködési készsége, kitartása, cél- és feladattudata. A nyelvtudás növeli a tanulók önbizalmát, önbecsülését, valamint fejleszti más nemzetek tagjaihoz, kultúrájához és az idegen, ismeretlen világokhoz való viszonyát.

**A kreatív alkotás, önkifejezés és kulturális tudatosság kompetenciái:**

Az idegen nyelv tanulása során a tanuló nyitottá válik a saját országa, nemzete és más népek történelmére, kultúrája közötti eltérésekre, elfogadja a különbségeket, magabiztosságát az anyanyelvi kötődés és az a mérlegelő, toleráns gondolkodásmód határozza meg, amely teret ad a kreatív, alkotó jellegű önkifejezésnek. A korszerű nyelvtanítás szükségszerűen magában foglalja a tanuló életkorának megfelelő alkotó tevékenységeket és az alkotással kapcsolatos tartalmakat.

**Munkavállalói, innovációs és vállalkozói kompetenciák:**

A kompetencia fejlesztése valós nyelvi célok és helyzetek idegen nyelven történő leképezésével valósul meg. Egy nyelvi feladat megoldása közben a tanuló együttműködik, hagyományos és digitális forrásokat használ, kommunikál, problémát vitat meg, döntéseket hoz, ezekről beszámol.

**Módszerek**

A szelíd nyelvi nevelés élményalapú, tevékenységközpontú és a nyelvelsajátítást helyezi a középpontba. A bevezető szakasz természetes velejárója lehet a csendes, vagy megfigyelő időszak. Az irányító, pozitív tanári attitűd, valamint a vidám, stresszmentes, motiváló tanulási környezet hozzájárul ennek az érzelmi szűrőnek a feloldásához, így a nyelvtudás aktiválásához. Az idegen nyelv tanulásának kezdeti szakaszában még inkább igaz, hogy a hangsúly a kommunikatív értéken kell, hogy legyen a nyelvi pontossággal szemben.

Ebben az életkorban a gyermekbarát, vizuális elemekben gazdag tanulási környezet alapfeltétele a tanulói érdeklődés felkeltésének. Az idegen nyelvi órákon a tanuló életkori sajátosságainak és fejlettségi szintjének megfelelő, érdekes, változatos, értelmes és kihívást jelentő tevékenységek által kerül közel a nyelv elsajátításához. A korosztály sajátosságainak megfelelően a beszédértés és a beszédkészség fejlesztésén van a hangsúly, mely segíti, megteremti a helyes kiejtés alapjait is. Minden esetben kontextusba ágyazva, konkrét beszédhelyzetek során javasolt feldolgozni a nyelvi tartalmakat. Fontos, hogy a nyelvtanuló a kooperatív tanulási folyamat aktív résztvevője legyen. Az órákat ebben a pedagógiai szakaszban a játékosság és a változatos munkaformák jellemzik. A tanulási folyamatban kiemelt szerepet kap a rendszeres ismétlés, valamint állandó kapcsolat építése az új és a már korábban megszerzett tudás között. A tanulás tartalmát, tananyagait a nyelvtanuló igényeinek és egyéni különbségeinek megfelelően kell folyamatosan újragondolni, minél inkább szem előtt tartva a 21. század elvárásait.

A nyelvtanulás ebben a képzési szakaszban is szorosan kapcsolódik egyéb tudásterületekhez, ezzel is tudatosítva a tanulóban azt, hogy a nyelvtudás nem önmagáért való cél, hanem eszköz a világ megismerésére és egyéni céljai elérésére. Az alsó tagozaton a nyelvi tartalmak és tevékenységek leginkább a művészeti, alkotást és mozgást igénylő tanulásterületekhez, illetve a nem tanórához köthető rendezvényekhez, ünnepekhez, szabadidős programokhoz kötődhetnek.

A diák aktív, önálló nyelvtanulóvá nevelése elengedhetetlen feltétele az élethosszig tartó tanulás megalapozásának. Fejlesztéséhez szükség van a tanulási stratégiák elsajátítására, az önálló tanulás módszereinek megismerésére, valamint az önértékelés és a társértékelés alkalmainak megteremtésére. A tanulók együttműködése, a kooperatív munkaformák, valamint a projektmunkák fejlesztik a probléma- és folyamatközpontú gondolkodást, és általában a célnyelven folytatott kommunikációt. Feltétlenül szükséges ezen túl az is, hogy a tanulók a digitális tartalmak felhasználásához útbaigazítást kapjanak. Az egyéni tanulási különbségek kiegyenlítése miatt pedig elengedhetetlen, hogy az iskolai oktatásban a nyelvtanulás továbbra is csoportbontásban, minél kisebb létszámmal történjen.

Az adott nyelvet használó emberek és kultúrák megismerésével a nyelvtanuló nyitottabbá, érdeklődőbbé és tájékozottabbá válik, érzelemvilága és gondolkodása fejlődik. Az idegen nyelv tanulása során, valamint az iskolán kívüli tevékenységek által a nyelvtanuló részesévé válhat az adott kultúráknak, kapcsolatot teremthet a célnyelven beszélőkkel, összehasonlíthatja saját kulturális szokásait más kultúrákkal. Az ismeretszerzésben segíthetnek a célnyelvi országokról szóló olvasmányok vagy filmek, vagy a rendszeres idegen nyelvi projekt feladatok, melyet a tanuló akár egyénileg, akár csoportosan készíthet el.

A nyelvtanulás során a valódi kommunikációs szituációknak és a valós nyelvi cselekvéseknek az alapja az idegen nyelvű hiteles szöveg mely a nyelvtanuló számára tartalmi és nyelvi szempontból is illeszkedik életkorához és érdeklődéséhez. A jól megválasztott, autentikus tananyag nagy segítség tanárnak és tanulónak egyaránt, és a tanulási folyamat sikeressége szempontjából meghatározó. A nyelvtanulónak képessé kell válnia arra, hogy a szövegeket megértse, illetve az azokban szereplő nyelvi és egyéb információkat fel tudja használni saját tanulási céljainak megvalósítására támaszkodva az anyanyelvén vagy egyéb tanulásterületen megszerzett tudására. Hangsúlyos szerepe van emellett a nyelvi eszközök funkcionalitásának, melyek ezekben az autentikus tananyagokban nem különálló egységekként, hanem kontextusba ágyazva jelennek meg.

**Kötelező kimeneti minimumszintek**

A NAT bizonyos képzési szakaszokra meghatározza a minden tanuló számára kötelező minimumszinteket, emellett kitér az emelt szintű képzésben részesülő tanulókkal szemben támasztott követelményekre is. A közműveltségi elemeket a tantárgy egyedi jellemzői miatt a NAT-ban azok a nyelvi szintek és kompetenciák testesítik meg, amelyeket a nemzetközi gyakorlatban és az érettségi követelményrendszerben mérceként használt Közös európai referenciakeret (KER)határoz meg. A nyelvi kompetenciák komplex fejlesztéséhez az ajánlott témakörök kínálnak kontextust. A NAT által az egyes képzési szakaszokra minimumként meghatározott nyelvi szintek a következők:

|  |  |  |  |
| --- | --- | --- | --- |
|  | **1-4. évfolyam,****minimumszint** | **8. évfolyam,****minimumszint** | **12. évfolyam,****minimumszint** |
| **Első idegen nyelv** | KER-szintben nem mérhető | A2 | B1 |
| **Második idegen nyelv** | – | – | A2 |

A kerettanterv az elérendő célokat és nyelvi szinteket kétéves képzési szakaszokra bontva határozza meg. Ez alól csupán az általános iskola 4. évfolyama kivétel, mert ezen az évfolyamon kezdődik a kötelező idegennyelv-oktatás, így a képzési szakasz csak egy tanévet ölel fel.

|  |  |  |  |  |  |
| --- | --- | --- | --- | --- | --- |
|  | **1-4. évfolyam** | **6. évfolyam** | **8. évfolyam** | **10. évfolyam** | **12. évfolyam** |
| **Első idegen nyelv** | KER-szintben nem mérhető | A1 | A2 | B1 mínusz | B1 |
| **Második idegen nyelv** | - | - | - | A1 | A2 |

Általános tantervű óraháló a negyediktől a nyolcadik osztályig

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Évfolyam** | **1.** | **2.** | **3.** | **4.** | **5.** | **6.** | **7.** | **8.** |
| **Heti óraszám** | **3** | **3** | **3** | **3** | **3** | **3** | **3** | **3** |
| **Éves óraszám** | **102** | **102** | **102** | **102** | **102** | **102** | **102** | **102** |
| **Tananyag** | **YS1** | **YS2** | **YS3** | **YS4** | **GTTT1** | **GTTT2** | **GTTT3** | **GTTT4** |
| **KER szint** | **-** | **-** | **-** | **A1-** | **A1** | **A1.2** | **A2.1** | **A2.2** |

A 1. évfolyamon az angol nyelv tantárgy alapóraszáma: 102 óra/év, 3 óra/hét

Javasolt tankönyv: Young Stars 1

**1. évfolyam**

A nyelvtanulás az első évfolyamon játékos ismerkedést jelent az idegen nyelvvel, megalapozva a későbbi tudatos nyelvhasználatot. Elsődleges célja, hogy felkeltse a tanulók érdeklődését az idegen nyelvek tanulása iránt a pozitív attitűd és a tartós motiváció kialakításával. Fontos cél továbbá, hogy a nyelvtanulás a kezdetektől élmény, érdekes tapasztalat legyen a tanulók számára.

Ebben a szakaszban elsősorban a beszédészlelés, beszédbátorság kialakításával és a hallás utáni szövegértés fejlesztésével történik a kommunikatív kompetenciák megalapozása. A nyelvtanulás a tanulók által értelmezhető szituációkban, kommunikációs helyzetekben, a beszélt nyelven keresztül valósul meg, - játékokra, dalokra, mondókákra, rövid párbeszédek feldolgozására épülő kreatív és motiváló folyamat során. Az egyre bővülő feladatok, kommunikációs helyzetek révén megtanulják kifejezni magukat az adott szituációkban, megismétlik, utánozzák a hallottakat. A hallott szövegeket cselekvéshez, szituációhoz kötik, így azok megértése és felidézése is könnyebbé válik.

A korai nyelvtanulásban kiemelt szerepe van a hallás utáni szövegértésnek, a szókincsfejlesztésnek, a szóbeli interakciónak. A nonverbális eszközökkel támogatott hallott szöveg segíti a tanulókat abban, hogy kikövetkeztessék és megértsék a mondanivaló lényegét. Az élő beszéd, kommunikáció egyúttal mintát nyújt a kifejezések használatára, amelyeket kellő ismétlés, gyakorlás után már egyedül is képesek alkalmazni. A kisgyermekkori, hallás utáni nyelvtanulás nagymértékben segíti a szókincs bővülését, a kiejtés, az intonáció, a beszédtempó célnyelvnek megfelelő fejlesztését.

Nagy szerepe van a megértést segítő eszközöknek, a célnyelvi kommunikáció nonverbális elemekkel való támogatásának: a testbeszédnek, képeknek, tárgyaknak, történetek eljátszásának. A saját tapasztalás, tevékenység útján rögzült kifejezések a későbbiekben könnyen előhívható ismeretekké válnak. Ezek a tevékenységek fejlesztik a gyermeki kreativitást, lehetőséget adnak arra is, hogy megtanuljanak élni a nonverbális kifejezőeszközökkel is. Ebben az életkorban az is fontos, hogy a tanulók minden érzékszervükkel részt vegyenek a nyelvi tevékenységekben, kapjanak vizuális megerősítést, és kézbe vehető tárgyakat is használjanak a nyelvtanulás során.

A tanulási folyamatban a tanuló egész személyisége formálódik, anyanyelvi és idegen nyelvi kompetenciái egymással kölcsönhatásban fejlődnek. Fontos a változatos tevékenységformákra lehetőséget nyújtó célnyelvi óravezetés. A vizuális elemekben gazdag tantermi környezet és eszközrendszer ösztönzi a tanulókat a nyelvi tevékenységekben való aktív részvételre. Az infokommunikációs eszközök bevonása már ebben az életkori szakaszban is segít a megértésben, és motiváló hatással bír.

A nyelvtanulás során a tanuló sokszor találkozik más tantárgy, műveltségi terület tartalmaival, mint a nyelvtanulást segítő eszközzel vagy információforrással. Leggyakrabban a készségtárgyak, természetismeret tantárgyak tartalmai kerülnek be a tanórai munkába. Fejleszti a tanulói kreativitást, ha lehetőséget kapnak a különböző tanórákon elsajátított szókincs célnyelvi órán való alkalmazására.

A tanórai tevékenységek többsége csoport- vagy pármunkában történik. Ezek a feladatok a nyelvi fejlesztésen túl jó lehetőséget adnak a tanulók szociális kompetenciáinak fejlesztésére (együttműködés, tolerancia), illetve a közösségformálásra.

**Témakörök**

|  |  |
| --- | --- |
| **Témakör** | **óraszám** |
| 1 Ismerkedés |  12 |
| 2. Iskola, |  12 |
| 3. Számok |  12 |
| 4. Család |  12 |
| 5. Játékok |  12 |
| 6. Étkezés |  12 |
| 7. Testünk |  12 |
| 8. Környezetünk |  12 |
| **Szabadon felhasználható:*** Kiegészítő ismeretek: a témakörök elmélyítése, a helyi sajátosságokkal való kiegészítés (saját iskolám, iskolám ünnepei, hazám és/vagy célnyelvi országok ünnepei, szokásai stb.)

**és/vagy*** Differenciálás, gyakorlás: az elsajátított ismeretek begyakorlása, elmélyítése a tanulók egyéni igényeinek megfelelően

**és/vagy*** Projektmunkák: a témakörökhöz kapcsolódó projektmunkák készítése egyéni, pár-, vagy csoportmunkában
 |  6 |
| **Összesen:** | **102** |

|  |
| --- |
| **Javasolt témakörök az 1-2. évfolyam számára** |
| **Témakör** | **Kapcsolódási pontok** |
| Iskola, tárgyak, bútorok, tantárgyak | Környezetismeret: országismeretbaráti kapcsolatok,iskolai közösségek megismerése |
| Számok, idő kifejezése | Matematika |
| Család, barátok | Erkölcstan: társas kapcsolatok |
| Játékok, | Matematika történelem,halmazok |
| Étkezés, gyümölcsök, ételek | Környezetismeret: egészségtanMatematika |
| Testrészek, kinézet, ruházat | Környezetismeret:az ember megismerése;egészsége, tápanyagok, étrend |
| Környezetünk, helyek, erdei és házi állatok | Környezetismeret, természetismeret |
|  |  |
| Szabadidő, sportok | Testnevelés |

**Fejlesztési célok és feladatok egységenként**

**1-2. évfolyam**

|  |  |
| --- | --- |
| **Fejlesztési** **egység** | **Hallott szöveg értése** |
| **Előzetes tudás** | A tanuló magával hozza meglévő tapasztalatait, elképzeléseit. Otthon és az óvodában szerzett készségek, személyes és szociális kompetenciák, tanulási képességek, a tanuló természetes kíváncsisága, motivációja.Játékok, szituációs feladatok az otthoni és az óvodai életből. |
| **Tantárgyi fejlesztési célok** | A tanuló képes követni a nonverbális elemekkel erősen támogatott idegen nyelven történő óravezetést;követi a nagyon lassú és tiszta kiejtésű beszédet, amikor a jelentés megértéséhez hosszú szünetek állnak rendelkezésére;felismeri és végrehajtja az általa már hallott utasításokat;a hallott szöveg tartalmát különböző módokon (mozgás, hang, rajz) meg tudja jeleníteni;legyen rövid, egyszerű szövegeket, pl. mondókákat memoriterként elmondani;tud egyszerű szövegben hallott információt más tevékenység során felhasználni;megérti a gyakoribb, mindennapi, nagyon egyszerű szavakat és fordulatokat, amelyek a személyével, közvetlen környezetével kapcsolatosak. |
| **A fejlesztés tartalma**A nyelv hangzásvilágának, zenéjének megismerése, az artikulációs bázis fejlesztése, speciális hangzók, hanglejtés, szóhangsúly megismerése, megfigyelése.A nonverbális elemekkel támogatott célnyelvi óravezetés megértése.Ismert témákhoz kapcsolódóan elhangzó, szavakból, rövid mondatokból álló kijelentések megértése.Egyszerű nyelvi eszközökkel, megfogalmazott, nonverbális elemekkel támogatott, tanári utasítások megértése (pl. rajzos, játékos feladatok, szerepjáték stb.).A személyi adatokra és konkrét szükségletekre vonatkozó egyszerű kifejezések megértése.Az életkornak megfelelő, ismert témakörhöz kapcsolódó, rövid, egyszerű szövegek bemutatásának követése. Tanári beszéd és/vagy hangzóanyag hallgatása, együttmondása után közös vagy önálló ismétlés.A kiejtés, intonáció, hangsúly játékos gyakorlása (pl. hangerőváltással, érzelmek kifejezésével, mozgás kíséretével). |
| **A fenti tevékenységekhez használható szövegfajták, szövegforrások**Gyermekdalok, gyermekversek, mondókák, képekkel illusztrált történetek, cselekvéssorok, mesék, rövidfilmek, tanárral, tanulótársakkal, folytatott rövid párbeszéd, tanári beszéd |

|  |  |
| --- | --- |
| **Fejlesztési** **egység** | **Szóbeli interakció** |
| **Előzetes tudás** | A tanuló magával hozza meglévő tapasztalatait, elvárásait. Otthon és az óvodában szerzett tapasztalatok, készségek, személyes és szociális kompetenciák, tanulási képességek, a tanuló természetes kíváncsisága, motivációja.Játékok, szituációs feladatok az otthoni és az óvodai életből. |
| **Tantárgyi fejlesztési célok** | A tanuló képes aktívan részt venni az interakciót igénylő célnyelvi gyermekjátékokban;rész tvesz egyszerű interakcióban, ahol a kommunikáció a lassabb beszéden és ismétlésen alapul;be tud kapcsolódni az egyszerű játékos feladatokba;legyen képes megválaszolni egyszerű kérdéseket a közvetlen szükségletek vagy jól ismert témák területén, illetve azokra reagálni;tudjon másoktól dolgokat kérni és másoknak dolgokat adni;képes tevékenységekkel reagálni egyszerű tanári utasításokra pl. mozgás, rajzolás;képes a célnyelvi normáknak megfelelő kiejtés, intonáció és beszédtempó utánzás alapján történő elsajátítására. |
| **A fejlesztés tartalma**Egyszerű nyelvi eszközökkel megfogalmazott kérdésekre, kérésekre, felszólításokra való reagálás rövid válaszokkal.Cselekvéssel ismert szituációs játékokhoz, tantermi játékokhoz való kapcsolódás.Néhány egyszerű, mindennap használt mondatszerkezet korlátozott mértékben történő alkalmazása példa alapján.A legegyszerűbb mindennapi udvarias üdvözlési és búcsúzási, bemutatkozási formulák használata. Kérés, köszönet, sajnálkozás kifejezése.Nagyon rövid, különálló, többnyire előre begyakorolt megnyilatkozások megértése és reagálás azokra.Ismert témákhoz kapcsolódó egyszerű nyelvi eszközöket és nonverbális elemeket tartalmazó rövid párbeszéd eljátszása társakkal, tanárral.Dalok, mondókák, mesék, történetek előadásában, gyermekjátékokban való aktív részvétel.Bekapcsolódás nonverbális elemekkel támogatott, közös szöveg- és mesemondásba ismert szavak, kifejezések ismétlésével. |
| **A fenti tevékenységekhez használható szövegfajták, szövegforrások**Dalok, mondókák, gyermekversek, rövid, képpel illusztrált történetek, rövid párbeszédek  |

|  |
| --- |
| Kommunikációs eszközök  |
| ***1.A társadalmi érintkezéshez szükséges kommunikációs eszközök*** |
|  | *Kezdeményezés és válasz* |
| *Megszólítás* | *Mrs Tóth.Miss Kiss* | *Children* |
| *Köszönés* | *Good morning.**Hello Tom.**Hello, how are you?**Hi!* | *Good morning.**Hello Mary.**I’m Fine thank you. And you?**Hi!* |
| *Elköszönés* | *Goodbye.**Bye-bye!**Good night.**Take care.* | *Goodbye.**Bye!**Good night.**Thanks. Bye!* |
| *Köszönet és arra reagálás* | *Thank you.**Thank you very much.* | *Thank you very much.* |
| *Bemutatkozás, bemutatás* | *My name is…*  | *Hello.**Hi! Nice to meet you.* |
| *Érdeklődés hogylét iránt és arra reagálás* | *How are you today?**What’s the matter?* | *Fine, thanks. Nothing.* |
| *Bocsánatkérés és arra reagálás* | *I am sorry. I am very sorry.* | *That’s all right.* |
| *Gratulációk, jókívánságok és arra reagálás* | *Marry Christmas/ Happy New year/ Happy birthday!* | *Marry Christmas / Happy New Year/ Happy Birthday!* |
| *Telefonon bemutatkozás* | *It’s me.* |  |
| ***2. Személyes beállítódás és vélemény kifejezésére szolgáló kommunikációs eszközök*** |
| *Valaki igazának az elismerése és el nem ismerése* | *Yes./ No.**O.K.* |  |
| *Akarat, kívánság* | *I like oranges.Please.* | *Here you are.* |
|  | *I want an icecream* |  |
| ***Információcseréhez kapcsolódó kommunikációs eszközök*** |
| *Dolgok, személyek megnevezése, leírása* | *What is it?**Who is he?**What is he wearing?**What are you doing?* | *It’s…/ That’s…/* *This is....**A big hat.**Studying.* |
| *Információ kérés, adás* | *How old are you?**What’s the time?* |  *I am...* |
| *Tudás, nemtudás* | *Where is she?* | *I don’t know.* |
| *Képesség* | *Can you...?* | *Yes, Ican.* |
| ***A partner cselekvését befolyásoló kommunikációs eszközök*** |
| *Kérés és arra reagálás* | *Sit down.**Stand up.**Come here.* | *.* |

|  |
| --- |
| **Fogalomkörök**  |
| ***Fogalomkörök*** | ***Fogalomkörök nyelvi kifejezései*** |
| ***Cselekvés, történés, létezés kifejezése*** |  | *’be’* | *I am ...**What’s your name?**My name is ...* |
|  |  | *Imperatives* | *Stand up.* |
|  |  | *Can/ can’t* | *How many birds can you see?.* |
| ***Birtoklás kifejezése*** |  | *’have got’**’have got’ in questions**and negatives* | *I have got a .....**Have you got a …? Yes/ No.**I haven’t got ...* |
| ***Térbeli viszonyok*** | *Helymeghatározás*  |  *Adverbs**,* | *Where is the ball?* *Here, there, on the left, on the right, in, on, under here are the shoes?* |
| ***Mennyiségi viszonyok*** |  | *Plurals**Many* | *Boys, girls,* |
|  |  | *Cardinal numbers 1-10* |  |
| ***Minőségi viszonyok*** |  | *Question forms* | *How old are you?**Are you happy?**What colour is it?.* |
| ***Logikai viszonyok*** |  | *Linking words* | *And/or* |
| ***Szövegösszetartó eszközök*** |  | *Articles**Presonal pronouns**Demostrative pronouns* | *A, an, the**I, he, they…**…**This,*  |

**A Young Stars 1-2. tankönyv sajátos kommunikációs eszközeit és fogalomköreit, valamint a tanulói tevékenységeket az alábbi táblázat foglalja össze:**

|  |  |  |
| --- | --- | --- |
| **Kommunikációs eszközök, helyzetek és szándékok** | **Fogalomkörök,****nyelvtani szerkezetek** | **Tanulói tevékenységek** |
| Bemutatkozás, üdvözlésSzámoljunk 10-ig | Cselekvés, történés, létezés*- I am ...**- What’s your name?**- My name is ...* | Utánzás;Ismétlés;TPR |
| Színek megnevezése;árgyak azonosítása az osztályteremben; | Cselekvés, történés, létezés- *What colour is it?**- What’s this?**- Is it a ...?**- Yes, it is. / No, it isn’t.* | Ujjbáb készítése;Színezés;Rajzolás |
| Családtagok azonosítása;Külső megjelenés leírása | Cselekvés, történés, létezés- Who is he?*- Is he your…?**- He is thin.* *- Is he sad?* *- Yes, he is../ No, he isn’t.* | Matricák beragasztása;Családi album bemutatása;Mesehallgatás;Memory game; |
| Kisállatok megnevezése, leírásaKedvenc játékaim bemutatása; | Birtoklás*- I have got ...**- I haven’t got ...**- Have you got?**- Yes, I have. / No, I haven’t.* | Gyurmafigurák készítése;Rajzok;Mesehallgatás |
| Barátok leírása:Testrészek, az arc bemutatása;Külső jellemzés; | Birtoklás*- She has got ...**- She hasn’t got ...**- Has she got?**- Yes, she has. / No, she hasn’t.* | Babák bemutatása;Teddy bear kiállítás;Matricák beragasztása; |
| Ételek megnevezése;Kedvelem / nem kedvelem;KérekMegköszönés; | Mennyiségi viszonyok:-How many…?*- I like ...**- I don’t like ..**-Yammy/ Yuk**-I want an apple.**- Here you are.**- Thanks.* | Étlapkészítés;Rajz;Ízlelés |
| A szobám leírása;A mi házunk / lakásunk;Bútoraink, ruháim;Helymegjelölés; | Térbeli, minőségi viszonyok*- Where’s the ball?**- Where are the shoes?.* | Babaház bemutatása;Bababútorok bemutatása;Mesehallgatás |

**Értékelési rendszer:**

A tanuló továbbhaladásának követelményeit az egyes iskolák pedagógiai programja tartalmazza.

Jelen helyi tanterv javaslata a továbbhaladás feltételeire a 1-2. osztály végén: a tanuló legyen képes az év végi kimenetet mérésekor a szókincs, beszédkészség, beszédértést és íráskészséget mérő feladatokat legalább 30 %-ban, a nyelvhelyességet 20 %-ban teljesíteni.

**Értékelési szempontok**: minden készséget, és a nyelvhelyességet külön-külön értékelünk.

**Az értékelés módjai:**

* önértékelés
* tanulói értékelés (pár-, csoportmunkában)
* szóbeli értékelés;
* írásbeli, főleg ösztönző-formáló (formatív) értékelés;
* minősítő-szelektáló (szummatív)
* összegző-lezáró, szöveges értékelés